**Ιστορία Α΄ Γυμνασίου**

**Εργασία: «Η αρχαιότητα στον λόγο μας»**

Κατά τη διάρκεια της σχολικής χρονιάς με τους μαθητές της Α΄ τάξης αναζητήσαμε τη σχέση των παρακάτω λέξεων και φράσεων που χρησιμοποιούνται σήμερα στον λόγο μας με θεσμούς, συνήθειες, στιγμές του αρχαίου ελληνικού και ρωμαϊκού κόσμου, καταγράφοντας ενδεχόμενη αλλαγή στη χρήση τους. Η μαθήτρια του Α2 **Μότσιου Μαρία** ανέλαβε να μας παρουσιάσει τα αποτελέσματα αυτού του ταξιδιού που πλούτισε το λεξιλόγιό μας και έλυσε πολλές απορίες μας.

Υπεύθυνη καθηγήτρια: **Ντουμάνη Γεωργία**

|  |  |
| --- | --- |
| ***Χθες*** | ***Σήμερα*** |
| **μητρόπολη:** (*αρχαία ιστορία*) η [πόλη](https://el.wiktionary.org/wiki/%CF%80%CF%8C%CE%BB%CE%B7) που ίδρυε μια [αποικία](https://el.wiktionary.org/wiki/%CE%B1%CF%80%CE%BF%CE%B9%CE%BA%CE%AF%CE%B1) | **μητρόπολη:** α) μεγάλη [πόλη](https://el.wiktionary.org/wiki/%CF%80%CF%8C%CE%BB%CE%B7) που αποτελεί κέντρο της οικονομικής, πνευματικής, καλλιτεχνικής ζωής  β) εκκλησιαστική [περιφέρεια](https://el.wiktionary.org/wiki/%CF%80%CE%B5%CF%81%CE%B9%CF%86%CE%AD%CF%81%CE%B5%CE%B9%CE%B1) που διοικείται από [επίσκοπο](https://el.wiktionary.org/wiki/%CE%B5%CF%80%CE%AF%CF%83%CE%BA%CE%BF%CF%80%CE%BF%CF%82), ο οποίος φέρει τον τίτλο του [μητροπολίτη](https://el.wiktionary.org/wiki/%CE%BC%CE%B7%CF%84%CF%81%CE%BF%CF%80%CE%BF%CE%BB%CE%AF%CF%84%CE%B7%CF%82) (ή [αρχιεπισκόπου](https://el.wiktionary.org/wiki/%CE%B1%CF%81%CF%87%CE%B9%CE%B5%CF%80%CE%AF%CF%83%CE%BA%CE%BF%CF%80%CE%BF%CF%82))  γ) ο κεντρικός [ναός](https://el.wiktionary.org/wiki/%CE%BD%CE%B1%CF%8C%CF%82) μιας πόλης στην οποία εδρεύει ένας μητροπολίτης |

|  |  |
| --- | --- |
| ***Χθες*** | ***Σήμερα*** |
| **ακρόπολη:** α) [ύψωμα](https://el.wiktionary.org/wiki/%CF%8D%CF%88%CF%89%CE%BC%CE%B1) που παρείχε προστασία και γι' αυτό το λόγο γινόταν ο τόπος εγκατάστασης ενός οικισμού κατά τους προϊστορικούς χρόνους  β) το υψηλότερο μέρος μιας αρχαίας ή βυζαντινής [πόλης](https://el.wiktionary.org/wiki/%CF%80%CF%8C%CE%BB%CE%B7). Εκεί έβρισκαν οι πολίτες της ένα ύστατο καταφύγιο σε περίπτωση πολέμου | **ακρόπολη:** (*μεταφορικά*) ο [τόπος](https://el.wiktionary.org/wiki/%CF%84%CF%8C%CF%80%CE%BF%CF%82) που συνδέθηκε καθοριστικά με την ανάπτυξη και την πορεία ενός λαού ή κινήματος, ο χώρος όπου διατηρούνται για πολύ καιρό αναλλοίωτα αξίες και θεσμοί.  [*συνώνυμα:*](https://el.wiktionary.org/wiki/%CF%83%CF%85%CE%BD%CF%8E%CE%BD%CF%85%CE%BC%CE%BF) [προπύργιο](https://el.wiktionary.org/wiki/%CF%80%CF%81%CE%BF%CF%80%CF%8D%CF%81%CE%B3%CE%B9%CE%BF) |

|  |  |
| --- | --- |
| ***Χθες*** | ***Σήμερα*** |
| **αριστίνδην:** χωρίς [εκλογή](https://el.wiktionary.org/wiki/%CE%B5%CE%BA%CE%BB%CE%BF%CE%B3%CE%AE), με βάση την ευγενική καταγωγή | **αριστίνδην:** ([*λόγιο*](https://el.wiktionary.org/wiki/%CE%BB%CF%8C%CE%B3%CE%B9%CE%BF%CF%82)) κατ' [επιλογή](https://el.wiktionary.org/wiki/%CE%B5%CF%80%CE%B9%CE%BB%CE%BF%CE%B3%CE%AE) μεταξύ των [αρίστων](https://el.wiktionary.org/wiki/%CE%AC%CF%81%CE%B9%CF%83%CF%84%CE%BF%CF%82), χωρίς [εκλογή](https://el.wiktionary.org/wiki/%CE%B5%CE%BA%CE%BB%CE%BF%CE%B3%CE%AE) |

|  |  |
| --- | --- |
| ***Χθες*** | ***Σήμερα*** |
| **αριστοκρατία:** [πολίτευμα](https://el.wiktionary.org/wiki/%CF%80%CE%BF%CE%BB%CE%AF%CF%84%CE%B5%CF%85%CE%BC%CE%B1) στο οποίο εξουσιάζουν οι [άριστοι](https://el.wiktionary.org/wiki/%CE%AC%CF%81%CE%B9%CF%83%CF%84%CE%BF%CF%82) με την αρχαία έννοια της λέξης, δηλαδή οι [ευγενείς](https://el.wiktionary.org/wiki/%CE%B5%CF%85%CE%B3%CE%B5%CE%BD%CE%B5%CE%AF%CF%82) (γαιοκτήμονες με μεγάλη περιουσία) | **αριστοκρατία: α)** ανώτερη [κοινωνική τάξη](https://el.wiktionary.org/w/index.php?title=%CE%BA%CE%BF%CE%B9%CE%BD%CF%89%CE%BD%CE%B9%CE%BA%CE%AE_%CF%84%CE%AC%CE%BE%CE%B7&action=edit&redlink=1), οι ευγενείς μιας περιοχής  β) οι σημαντικοί εν ζωή άνθρωποι ενός επαγγελματικού, καλλιτεχνικού, πνευματικού ή άλλου χώρου |

|  |  |
| --- | --- |
| ***Χθες*** | ***Σήμερα*** |
| **ολιγαρχία:** πολίτευμα στο οποίο την εξουσία κατείχαν οι «ολίγοι, οι πλούσιοι του χρήματος, η νέα τάξη που δημιουργήθηκε με την επέκταση του εμπορίου και τη διάδοση του νομίσματος | **ολιγαρχία:** η κυριαρχία μιας προνομιούχας ομάδας |
| ***Χθες*** | ***Σήμερα*** |
| **τύραννος:** πρόσωπο που γινόταν ηγέτης του δήμου σε ολιγαρχικά πολιτεύματα και, αφού ανερχόταν στην εξουσία, κυβερνούσε με απόλυτο και βίαιο τρόπο. | **τύραννος:** α) άτομο που καταλύει τη δημοκρατία και εγκαθιδρύει αυταρχικό καθεστώς, στο οποίο κυβερνά αυθαίρετα  β) αυτός που συμπεριφέρεται ή ενεργεί καταπιεστικά για τους άλλους  γ) δύστροπος άνθρωπος |

|  |  |
| --- | --- |
| ***Χθες*** | ***Σήμερα*** |
| **λακωνισμός:** το χαρακτηριστικό που αποκτούσαν οι Σπαρτιάτες νέοι, μέσα από ασκήσεις και παραδείγματα, να εκφράζονται με ακρίβεια, συντομία και ετοιμότητα. Με άλλα λόγια, να μην είναι φλύαροι και αργόσχολοι, να μη λένε κοινοτοπίες και να αποφεύγουν τις ασάφειες | **λακωνισμός:** η αποφυγή της φλυαρίας, η επιγραμματική, σύντομη και περιεκτική διατύπωση |

|  |  |
| --- | --- |
| ***Χθες*** | ***Σήμερα*** |
| **είλωτας:** δούλος στην αρχαία Σπάρτη που ανήκε στο κράτος | **είλωτας:** κάθε άνθρωπος που εργάζεται σκληρά σαν δούλος, αυτός που τον εκμεταλλεύονται εργασιακά  **«δουλεύω σαν είλωτας»:** εργάζομαι σκληρά σαν δούλος, με εκμεταλλεύονται και με καταπιέζουν |

|  |  |
| --- | --- |
| ***Χθες*** | ***Σήμερα*** |
| **μέλας ζωμός:** ζωμός από ωμό χοιρινό κρέας βρασμένο με αίμα, που έτρωγαν οι ενήλικοι αρχαίοι Σπαρτιάτες στα κοινά τους συσσίτια | **μέλας ζωμός:** (μεταφορικά) τροφή που δεν ικανοποιεί τη γεύση |

|  |  |
| --- | --- |
| ***Χθες*** | ***Σήμερα*** |
| **«δρακόντεια μέτρα»:** ο Δράκοντας, για να βάλει τάξη στην Αθήνα στο ζήτημα της απονομής της δικαιοσύνης, όρισε σκληρές ποινές για τους παρανομούντες | **«δρακόντεια μέτρα»:** πολύ αυστηρά μέτρα για την εφαρμογή μιας πολιτικής |

|  |  |
| --- | --- |
| ***Χθες*** | ***Σήμερα*** |
| **Άρειος Πάγος:** υπεύθυνος για την τήρηση των νόμων στην αρχαία Αθήνα (πήρε το όνομα αυτό γιατί στον λόφο όπου συνεδρίαζε το δικαστήριο αυτό, οι θεοί δίκασαν τον Άρη που σκότωσε τον Αλιρρόθιο, γιο του Ποσειδώνα)  [πήγνυμι > πάγος = βράχος] | **Άρειος Πάγος:** τοανώτατο πολιτικό και ποινικό δικαστήριο της χώρας |
| ***Χθες*** | ***Σήμερα*** |
| **σεισάχθεια:**  η νομοθετική ρύθμιση παλαιών χρεών από τον Σόλωνα | **σεισάχθεια:** το [πέταγμα](https://el.wiktionary.org/wiki/%CF%80%CE%AD%CF%84%CE%B1%CE%B3%CE%BC%CE%B1), το τίναγμα του βάρους  (κυρίως για χρέη) |
| ***Χθες*** | ***Σήμερα*** |
| **μηδισμός:** η συνεργασία με τους [Πέρσες](https://el.wiktionary.org/wiki/%CE%A0%CE%AD%CF%81%CF%83%CE%B7%CF%82) κατά τη διάρκεια των Περσικών Πολέμων (490 - 431 π. Χ.), η συμπαράταξη με τους Μήδους,  η υποστήριξή τους ή και απλώς η μίμηση του τρόπου ζωής τους, η προδοσία για οποιοδήποτε λόγο | **μηδισμός:** η προδοσία της πατρίδας, μιας ιδέας κ.τ.λ. |

|  |  |
| --- | --- |
| ***Χθες*** | ***Σήμερα*** |
| **«μολών λαβέ»:** έλα να τα πάρεις  Είναι η φράση που είπε ο Λεωνίδας στον Ξέρξη, όταν του ζήτησε να παραδώσει τα όπλα. | **«μολών λαβέ»:** θα κοπιάσεις πολύ για να τα καταφέρεις (όχι χωρίς συνέπειες) |

|  |  |
| --- | --- |
| ***Χθες*** | ***Σήμερα*** |
| **Εφιάλτης:** Έλληνας ο οποίος συνεργάστηκε με τους Πέρσες κατά τη μάχη των Θερμοπυλών και τους οδήγησε από ένα στενό πέρασμα στα νώτα των Ελλήνων. Αποτέλεσμα ήταν οι τελευταίοι να περικυκλωθούν και να χαθεί η μάχη παρά την ηρωική τους αντίσταση. | **εφιάλτης:**  α) χαρακτηρισμός ανθρώπου που πρόδωσε τα εθνικά συμφέροντα ή τα κοινωνικά συμφέροντα της τάξης στην οποία ανήκει  β) τρομακτικό όνειρο που συνοδεύεται από αγωνία και αίσθημα δυσφορίας  γ) για να χαρακτηρίσουμε κάτι πολύ δυσάρεστο που είχε τρομερές συνέπειες ή που εγκυμονεί τρομακτικούς κινδύνους  δ) για δυσάρεστη ή κουραστική κατάσταση ή γεγονός |

|  |  |
| --- | --- |
| ***Χθες*** | ***Σήμερα*** |
| **βάρβαρος:** εκείνος που δεν μιλούσε την ελληνική γλώσσα και δεν είχε επαφή με τον ελληνικό πολιτισμό. | **βάρβαρος:** απολίτιστος, άξεστος, τραχύς στους τρόπους, βίαιος |

|  |  |
| --- | --- |
| ***Χθες*** | ***Σήμερα*** |
| **Φυλάω Θερμοπύλες:** υπερασπίζω τη στρατιωτική θέση των Θερμοπυλών ως ύψιστο καθήκον | **Φυλάω Θερμοπύλες:** έχω αποστολή να [υπερασπίζομαι](http://www.lexigram.gr/lex/enni/%CF%85%CF%80%CE%B5%CF%81%CE%B1%CF%83%CF%80%CE%AF%CE%B6%CE%BF%CE%BC%CE%B1%CE%B9), [κυρίως](http://www.lexigram.gr/lex/enni/%CE%BA%CF%85%CF%81%CE%AF%CF%89%CF%82) [θεσμό](http://www.lexigram.gr/lex/enni/%CE%B8%CE%B5%CF%83%CE%BC%CF%8C) ή [αξία](http://www.lexigram.gr/lex/enni/%CE%B1%CE%BE%CE%AF%CE%B1), με [όλες](http://www.lexigram.gr/lex/enni/%CF%8C%CE%BB%CE%B5%CF%82) μου τις [δυνάμεις](http://www.lexigram.gr/lex/enni/%CE%B4%CF%85%CE%BD%CE%AC%CE%BC%CE%B5%CE%B9%CF%82) |

|  |  |  |
| --- | --- | --- |
| ***Χθες*** | | ***Σήμερα*** |
| **Δημαγωγός:** αυτός που καθοδηγεί τον δήμο, αυτός που έχει την ικανότητα με την πειθώ να καθοδηγεί και να παρασύρει τα πλήθη. | | **Δημαγωγός:** πολιτικός που προσπαθεί με απατηλά, αθέμιτα μέσα (κολακείες, ψεύτικες υποσχέσεις κ.α.) να παραπλανήσει τον λαό και να αποσπάσει την εύνοια και την εμπιστοσύνη του, προκειμένου ο ίδιος να αποκομίσει πολιτικά και προσωπικά οφέλη. |
| ***Χθες*** | **Σήμερα** | |
| **Λειτουργία:** τιμητικός τρόπος [φορολόγησης](https://el.wiktionary.org/wiki/%CF%86%CE%BF%CF%81%CE%BF%CE%BB%CF%8C%CE%B3%CE%B7%CF%83%CE%B7)  των πλούσιων πολιτών, μέσω της υποχρέωσής τους να αναλάβουν και να χρηματοδοτήσουν έργα δημοσίου συμφέροντος, όπως διπλωματικές αποστολές, θεατρικές παραστάσεις, ναυπήγηση πολεμικών πλοίων | **Λειτουργία:** α) ο ιδιαίτερος τρόπος με τον οποίο [εργάζεται](https://el.wiktionary.org/wiki/%CE%B5%CF%81%CE%B3%CE%AC%CE%B6%CE%BF%CE%BC%CE%B1%CE%B9) ένα οργανωμένο σύστημα   προκειμένου να επιτύχει το σκοπό του  β) ο ιδιαίτερος [ρόλος](https://el.wiktionary.org/wiki/%CF%81%CF%8C%CE%BB%CE%BF%CF%82) που παίζει ένα μέρος ενός συστήματος, π.χ. το εξάρτημα μιας μηχανής ή ο τομέας ενός οργανισμού ή το όργανο του σώματος   γ) η [κατάσταση](https://el.wiktionary.org/wiki/%CE%BA%CE%B1%CF%84%CE%AC%CF%83%CF%84%CE%B1%CF%83%CE%B7) στην οποία βρίσκεται μία  [μηχανή](https://el.wiktionary.org/wiki/%CE%BC%CE%B7%CF%87%CE%B1%CE%BD%CE%AE) όταν [δουλεύει](https://el.wiktionary.org/wiki/%CE%B4%CE%BF%CF%85%CE%BB%CE%B5%CF%8D%CF%89)  δ) η κατάσταση στην οποία βρίσκεται μία  [υπηρεσία](https://el.wiktionary.org/wiki/%CF%85%CF%80%CE%B7%CF%81%CE%B5%CF%83%CE%AF%CE%B1) ή ένα [κατάστημα](https://el.wiktionary.org/wiki/%CE%BA%CE%B1%CF%84%CE%AC%CF%83%CF%84%CE%B7%CE%BC%CE%B1) όταν [εργάζεται](https://el.wiktionary.org/wiki/%CE%B5%CF%81%CE%B3%CE%AC%CE%B6%CE%BF%CE%BC%CE%B1%CE%B9), είναι [ανοιχτό](https://el.wiktionary.org/wiki/%CE%B1%CE%BD%CE%BF%CE%B9%CF%87%CF%84%CF%8C) και δέχεται πελάτες  ε) [λατρευτική](https://el.wiktionary.org/wiki/%CE%BB%CE%B1%CF%84%CF%81%CE%B5%CF%85%CF%84%CE%B9%CE%BA%CF%8C%CF%82) [ιεροτελεστία](https://el.wiktionary.org/wiki/%CE%B9%CE%B5%CF%81%CE%BF%CF%84%CE%B5%CE%BB%CE%B5%CF%83%CF%84%CE%AF%CE%B1) της [Εκκλησίας](https://el.wiktionary.org/wiki/%CE%B5%CE%BA%CE%BA%CE%BB%CE%B7%CF%83%CE%AF%CE%B1) με κέντρο το [μυστήριο](https://el.wiktionary.org/wiki/%CE%BC%CF%85%CF%83%CF%84%CE%AE%CF%81%CE%B9%CE%BF) της [Θείας Ευχαριστίας](https://el.wiktionary.org/wiki/%CE%98%CE%B5%CE%AF%CE%B1_%CE%95%CF%85%CF%87%CE%B1%CF%81%CE%B9%CF%83%CF%84%CE%AF%CE%B1) | |

|  |  |
| --- | --- |
| ***Χθες*** | ***Σήμερα*** |
| **Χορηγός:** Στην αρχαία Αθήνα, ο ιδιώτης που αναλάμβανε τα έξοδα μιας παράστασης [δράματος](https://el.wiktionary.org/wiki/%CE%B4%CF%81%CE%AC%CE%BC%CE%B1) που έπαιρνε μέρος σε δραματικούς αγώνες. | **Χορηγός:** Φυσικό ή νομικό πρόσωπο που προσφέρει χρήματα για κάποια συγκεκριμένη δραστηριότητα, με σκοπό την προβολή της επωνυμίας του. |

|  |  |
| --- | --- |
| ***Χθες*** | ***Σήμερα*** |
| **Δημαγωγός:** χαρακτηρισμός πολιτικού κυρίως  προσώπου, που, για να πετύχει τους σκοπούς  του, παραπλανά και παρασύρει τον λαό με απατηλές υποσχέσεις, κολακείες κλπ. | **Δημαγωγός:** [αυτός](http://www.lexigram.gr/lex/enni/%CE%B1%CF%85%CF%84%CF%8C%CF%82) που [χρησιμοποιεί](http://www.lexigram.gr/lex/enni/%CF%87%CF%81%CE%B7%CF%83%CE%B9%CE%BC%CE%BF%CF%80%CE%BF%CE%B9%CE%B5%CE%AF)  [παραπλανητικά](http://www.lexigram.gr/lex/enni/%CF%80%CE%B1%CF%81%CE%B1%CF%80%CE%BB%CE%B1%CE%BD%CE%B7%CF%84%CE%B9%CE%BA%CE%AC) [μέσα](http://www.lexigram.gr/lex/enni/%CE%BC%CE%AD%CF%83%CE%B1) για να κερδίσει την  [εμπιστοσύνη](http://www.lexigram.gr/lex/enni/%CE%B5%CE%BC%CF%80%CE%B9%CF%83%CF%84%CE%BF%CF%83%CF%8D%CE%BD%CE%B7) του [λαού](http://www.lexigram.gr/lex/enni/%CE%BB%CE%B1%CE%BF%CF%8D). |

|  |  |
| --- | --- |
| ***Χθες*** | ***Σήμερα*** |
| **Ιερός Λόχος:** σώμα αξιόμαχου στρατού με πυρήνα από 300 άνδρες που συνδέονταν μεταξύ τους με στενή φιλία και ήταν πρόθυμοι να δώσουν τη ζωή τους για τη Θήβα. Συγκροτήθηκε από τον Πελοπίδα. | **Ιερός Λόχος:** α) στρατιωτικό σώμα που συγκρότησε τον Μάρτιο του 1821 στη Μολδοβλαχία ο Αλέξανδρος Υψηλάντης με εθελοντές σπουδαστές από ελληνικές παροικίες. Πολέμησαν με γενναιότητα, αλλά στο Δραγατσάνι ηττήθηκαν από τους Τούρκους.  β) Συγκροτήθηκε από επίλεκτους αξιωματικούς με πρωτοβουλία της Ελληνικής Κυβέρνησης στο Κάιρο, μετά τη συνθηκολόγηση της Ελλάδας. Έδρασε από το 1941 – 1944, λαμβάνοντας μέρος σε επικίνδυνες αποστολές βοηθώντας τον αγώνα για την απελευθέρωση. |
| ***Χθες*** | ***Σήμερα*** |
| **κλασικός:** που ανήκει ή αναφέρεται στην περίοδο της αρχαίας ελληνικής ιστορίας που ξεκινά μετά τους Περσικούς Πολέμους (479 π.Χ.) και τελειώνει με το θάνατο του Αλεξάνδρου (323 π. Χ.) | **κλασικός:** για πράγματα και καταστάσεις που έχουν αιώνια, διαχρονική αξία, ισχύ και αναγνώριση |

|  |  |
| --- | --- |
| ***Χθες*** | ***Σήμερα*** |
| **διαίρει και βασίλευε:** η πολιτική αυτή αποσκοπεί στη διαίρεση των αντιπάλων, ώστε να μην υπάρχει μεταξύ τους συνεννόηση και συνεργασία. Η Ρώμη ακολούθησε συστηματικά την πολιτική αυτή στον ελληνικό χώρο. | **διαίρει και βασίλευε:** πολιτική μιας ισχυρής δύναμης που φροντίζει να διατηρεί τις διαφορές και τις αντιπαλότητες ανάμεσα στα μικρά κράτη για να μπορεί να κυριαρχεί πάνω τους. |

|  |  |
| --- | --- |
| ***Χθες*** | ***Σήμερα*** |
| ε**πίγονος:** επίγονοι λέγονται εκείνοι που χωρίς να έχουν οριστεί προηγουμένως διάδοχοι καθιστούν τους εαυτούς τους Ηγεμόνες με διαδοχικά κληρονομικά δικαιώματα επί βασιλείων ή τμημάτων αυτών. Στην περίπτωση του Μ. Αλεξάνδρου πρόκειται για επιγενόμενους Ηγεμόνες και όχι για φυσικούς απογόνους του. | **επίγονος:** α) μεταγενέστερος κάποιου, διάδοχος.    β) συνεχιστής του έργου των πρωταγωνιστών μιας σημαντικής περιόδου ή πνευματικού, κοινωνικού κλπ κινήματος. |

|  |  |
| --- | --- |
| ***Χθες*** | ***Σήμερα*** |
| **πύρρεια νίκη:** η νίκη του βασιλιά της Ηπείρου Πύρρου στην Ιταλία εναντίον των Ρωμαίων, κατά την οποία ο νικητής είχε πολύ μεγάλες απώλειες και δεν του επέτρεψε να πετύχει τον στόχο του. | **πύρρεια νίκη:** χρησιμοποιούμε τον όρο όταν επιτυγχάνουμε κάτι που επιθυμούμε πολύ, αλλά τα οφέλη που αποκομίζουμε είναι ίσα ή και μικρότερα από τις απώλειες που είχαμε σε διάφορους τομείς. |

|  |  |
| --- | --- |
| ***Χθες*** | ***Σήμερα*** |
| **«Ο Αννίβας προ των πυλών»:** ο Καρχηδόνιος στρατηλάτης Αννίβας πολιόρκησε τη Ρώμη, βρέθηκε «προ των πυλών» της Ρώμης, σπέρνοντας τον πανικό στους κατοίκους της. | **«Ο Αννίβας προ των πυλών»:** ο κίνδυνος είναι πολύ κοντά, ο εχθρός παραμονεύει. Χρησιμοποιούμε τη φράση, όταν βλέπουμε ότι μία δυσάρεστη κατάσταση, που πάντα φοβόμαστε, βρίσκεται ήδη στην τελευταία φάση πραγμάτωσής της. |